长春祖师语录一、论形神与长生
师住燕京天长观时，普说曰：“道涵天地，神统百形，生灭者形也，无生灭者性也、神也。有形者皆坏，天地亦属幻躯，元会尽而示终。只有一点阳光，超乎劫数之外，在人身中为性海，即元神也。故世尊独修性学，炼育元神，可以灭而灭．说法四十九年，住世亦止七十余载，人不以为无寿。背痛而示疾，形坏也。血肉之躯也，可以生而生，百千万亿劫，度生无量，又何尝灭哉
!
谓佛肉身至今犹存，可也。若论性不坏，即饿鬼畜生皆堪成佛，有灵明处是也。心能造形，心能留形。法中有爱住世者，动经千百劫，心为之也。若心根伤坏，转眼便为冥途矣。故有形存而心先死者，六道是也。有形亡而心存者，古来三教圣贤是也。今世祈长生者，不向本命元辰自发大愿，乃从仙佛乞灵，是舍本而求末矣，究竟于我何与哉
?
吾宗所以不言长生者，非不长生，乃超之也。此无上大道，非区区延年小术也。”
二、论神通变化
或问曰：“北宗道法，至吾师而大行，全真之盛，振古未有，亦尚神通变化否
?
”
师曰：“若好尚神通，便非大道。大道极平常，不作奇特想，只要心真，何事不办
?
吾侍重阳师三载，未沐一言之诲，若起嗔心，久为下类矣。唯鞭策之甚，真为爱我之切，故归化时方有‘此子可教，